รองนายกรัฐมนตรีฝ่ายความมั่นคง ยืนยัน รัฐบาลเร่งแก้ปัญหาหนี้นอกระบบต่อเนื่อง ผู้เดือดร้อน สามารถร้องเรียนได้ที่ศูนย์ดำรงธรรม
พลเอก ประวิตร วงษ์สุวรรณ รองนายกรัฐมนตรีฝ่ายความมั่นคง กล่าวถึงกรณีสามีภรรยา เจ้าของร้านขายของชำ ในพื้นที่ตำบลบ่อวิน อำเภอศรีราชา จังหวัดชลบุรี จับมือผูกคอตายด้วยกัน จากปมปัญหาหนี้นอกระบบ โดยระบุว่า รัฐบาลพยายามแก้ปัญหาหนี้นอกระบบมาอย่างต่อเนื่อง ซึ่งหากประชาชนรายใดได้รับความเดือดร้อน ก็สามารถมาแจ้งได้ที่ศูนย์ดำรงธรรม หรือช่องทางการร้องเรียนของรัฐบาล